***Лорикатосаурус*** (што значи „*оклопен гуштер*") — диносаурус од семејството Стегосауриди кој живеел во периодот Каловиум во Средна Јура. Фосилни остатоци од Лорикатосаурус биле пронајдени во Англија и Франција.

Откривање и именување
---------------------

*Пронајдената* Оксфордската *глинена* формација каде што се *наоѓа лорикатосаурусот*
*Лорикатосаурусот* е познат од остатоците претходно доделени на *Лековисаурус*от. Овие остатоци биле откриени во јамата Флетон во Оксфордска глинена формација, Флетон, Питерборо, Англија, од Алфред Лидс во текот на ноември 1901 година. Материјалот подоцна му бил доделен на *Stegosaurus priscus* од страна на баронот Франц Нопча во 1911 година. Сепак, по подоцнежното разгледување на материјалот во 2008 година, Сузан Меидмент и нејзините колеги утврдиле дека *Лековисаурус* се заснова на недијагностички остатоци и измислиле нов род за другите примероци. Името на видот, *прискос*, потекнува од најстарото име поврзано со дијагностички примероци. Видот е познат единствено од два скелети. Спротивно на претходните извештаи (кои се однесувале на *Лековисаурус*), 'рбетот на рамото не е присутен во познатиот материјал; можниот 'рбет е поверојатно од опашката. 

Името на родот *Лорикатосаурус* потекнува од латинскиот „*loricatus*" (што значи оклопно) и грчкиот „*sauros*" (што значи гуштер). Специфичното име потекнува од латинскиот „*priscus*" (што значи антички).

Опис
----

Холотипот (**BMNH R3167**) е делумен скелет, вклучувајќи два вратни, шест грбни и 16 пршлени на опашката, десна рамена коска и десна лакотна коска, два средни членови на прстите (еден нецелосен), делумна бедрена коска, делумна седална коска и препонска коска, лев ивер, делумна мала писка и голема писка, споени коски на нозете и некои оклопни плочи. Овој материјал денес се наоѓа во палеонтолошката колекција на Британскиот музеј на природна историја. Друг упатен примерок (**MHBR 001**), од Франција, вклучува пршлени на вратот, грбот и опашката, а левата надлактица, потколеницата и некои оклопни плочи. 

Повеќе филогенетски анализи извршени од Сузан Меидмент и О. Матеус помеѓу 2008 и 2010 година го ставаат *Лорикатосаурусот* како базален род во семејството Стегосауриди.

Наводи
------

1. 1 2 3 4  Maidment, Susannah C.R.; Norman, David B.; Barrett, Paul M.; Upchurch, Paul (2008). „Systematics and phylogeny of Stegosauria (Dinosauria: Ornithischia)". *Journal of Systematic Palaeontology*. **6** (4): 1. doi:10.1017/S1477201908002459.
2. ↑  J. W. Hulke. 1887. Note on some dinosaurian remains in the collection of A. Leeds, Esq. Part I. Ornithopsis leedsii. Part II. Omosaurus, sp. Geological Magazine, decade 3 4:375-376
3. ↑  Octávio, Mateus; Maidment, Susannah C. R.; Nicolai A. Christiansen (2009-05-22). „A new long-necked 'sauropod-mimic' stegosaur and the evolution of the plated dinosaurs". *Proceedings of the Royal Society of London B: Biological Sciences*. **276**: 1815–1821. doi:10.1098/rspb.2008.1909. ISSN 0962-8452. PMC 2674496. PMID 19324778.
4. ↑  Susannah C. R. Maidment (2010-09-07). „Stegosauria: a historical review of the body fossil record and phylogenetic relationships". *Swiss Journal of Geosciences*. **103**: 199–210. doi:10.1007/s00015-010-0023-3. ISSN 1661-8726.

Надворешни врски
----------------